 Raage waxaa lama filaan ku noqday balanqaadka loo sameeyay waxa uu kala garan waayay inuu riyo ku jiro iyo in kale asaga oo aan haa iyo maya midna dhihin, ayey xafiiska yimaadeen, xafiiska waxaa hor taagnaa Garyaqaano qaas u ah Rooble, salaan ka dib waxa uu is baray garyaqaanada iyo Raage ka dibna waxa uu ka codsaday iney gudaha soo wadda galaan, kolkii cabbaar la shaaheeyay ayaa Rooble soo bixiyay warqadda heshiiska waxa uuna u qoray magaca Raage iyo lacag cadadkeedu dhan yahay 500,000 oo Doolar waxa uuna ku lifaaqay warqad kale uu ku caddeynayo lacagtaan haddii raage uu gubbodayaco in ay deyn ku tahay aakhiro iyo adduun, haddii uu wax ku qabsadana sannad walba inta faaiido u siyaado oo kale uu ugu dari doono xisaab xirkana uu dhici doono maanta oo kale sannadka soo socdo, Rooble oo ahaa ninka taajirka ayaa saxiixay, labadii garyaqaan ayuu u dhiibay waa ay aqriyeen waana saxiixeen, Rooble ayaa loo celiyay warqaddii waxa uu dhiibay Raage waxa uuna ku yiri Raagoow qasab ma ahan inaad hadda saxiixdo qaado gurigaaga la tag, ka soo fikir adigoo goaan buuxa wato saxiix maadaama aan kadis kaaga dhigay. 